ททท. เปิดตัวโครงการ “เที่ยวเมืองไทยให้หายคิดถึง” กระตุ้นเศรษฐกิจภาคการท่องเที่ยวภายในประเทศ
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย (ททท.) เปิดเผยภายหลังการแถลงข่าวเปิดตัวโครงการ “เที่ยวเมืองไทยให้หายคิดถึง” เพื่อกระตุ้นให้เกิดการเดินทางของนักท่องเที่ยวไทย โดยมีการจัดกิจกรรม “วงล้อแห่งความคิดถึง” ผ่านเว็บไซต์ www.tourismthailand.org/thailandimissyou เป็นการหมุนวงล้อลุ้นรับ Voucher ราคาพิเศษ สำหรับสินค้าและบริการด้านการท่องเที่ยวไทย โดย ททท.คาดการณ์ว่าจะสามารถผลักดันให้นักท่องเที่ยวเดินทางเข้ามาท่องเที่ยวภายในประเทศ 160 ล้านคน-ครั้ง และสร้างรายได้ประมาณ 656,000 ล้านบาท ภายในสิ้นปีนี้(พ.ศ.2565)สำหรับโครงการ เที่ยวเมืองไทยให้หายคิดถึง เป็นการส่งเสริมการตลาดเพื่อกระตุ้นให้นักท่องเที่ยวออกเดินทางท่องเที่ยวภายในประเทศ อีกทั้งช่วยกระจายรายได้สู่อุตสาหกรรมท่องเที่ยวในส่วนต่างๆ อาทิ ธุรกิจด้านที่พัก ร้านอาหารสปา แหล่งท่องเที่ยว รวมไปถึงธุรกิจรายย่อยที่ประกอบกิจการในพื้นที่ต่างๆ สำหรับผู้ที่สนใจโครงการ “เที่ยวเมืองไทยให้หายคิดถึง” สามารถศึกษารายละเอียดเพิ่มเติมได้ที่เว็บไซต์ www.tourismthailand.org/thailandimissyou ตั้งแต่วันที่ 16 กันยายน–18 พฤศจิกายน 2565 (เฉพาะวันศุกร์เท่านั้น)